Saatja kuupäev	25.09.2024	
Kellelt	Kaitseministeerium	
Kellele		

Pealkiri	

OÜ Utilitas Wind hoonestusloa taotlusele arvamuse küsimine (Saare 1 ala)	

Kaitsevägi

Tarbijakaitse ja Tehnilise Järelevalve Amet on esitanud Kaitseministeeriumile seisukoha avaldamiseks hoonestusloa taotluse avamere tuulepargi (Saare 1 ala) ehitamiseks ja käitamiseks Eesti mereala planeeringuga (Eesti MAP) kehtestatud tuuleenergeetika innovatsioonialale Saaremaast ligikaudu 60 km läänes (allpool kaardil roheline). Kavandatava tuulepargi koguvõimsus on kuni 1200 MW ja selles on kuni 48 tuulikut.
Vastavalt esitatud taotlustele meretuulikute kõrgused võivad ulatuda 400 meetrini, vahemaa meretuulikute vahel ca 1,5 km.
Kaitsevägi on 15.12.2023 kirjas nr KV-4.1-3.1/23/22369-2 esitanud sarnaste hoonestuslubade kohta arvamuse, et avamere tuulepargi (Saare 1 ala) ehitamiseks ja käitamiseks Eesti mereala planeeringuga (Eesti MAP) kehtestatud tuuleenergeetika innovatsioonialale Saaremaast ligikaudu 60 km läänes paikneb väljaspool kaitseministri 26.06.2015 määruse nr 16 § 6¹ lõikes (2) ja lõikes (3) kehtivat elektrituuliku ehituskeeluala. Planeeritavad kuni 400 meetri kõrgused tuulikud ei mõjuta õhuseire radareid ning antud innovatsiooniala jääb kaldaradarite katmikalast välja. Tulevikus passiivsete sensorite ja võimalike veealuste seiresüsteemide osas tuleb mõjusid uurima hakata.

Palume Kaitseväe arvamust hiljemalt 18.10.2024. a arvestades ka käimasolevaid mõjude uuringuid. RKIK-le on kiri informatsiooniks

Paul Kunimägi

Riigikaitseliste ehitiste töövõime juht

Tel: 717 0225; Email: info@kaitseministeerium.ee